بارات كېچىسى ئويۇنى
بۇ دىنىي مۇراسىم ئويۇنى بولۇپ  ھەر يىلى رامىزان ئېيىدىن ئىلگىرى ئۆتكۈزۈلىدۇ  شۇڭا ئۇ بارات كېچىسى دەپمۇ ئاتىلىدۇ بۇ كۈنى كىشىلەر ئۆي  ئۆيدىن ياغلىققاپاق توغاچلاردىن يېقىلغان مەشئەللەرنى كۆتۈرۈپ  قەبرىستانلىقلارغا توپلىنىپ  ئەرۋاھلارنىڭ روھىغا دۇئا  تىلاۋەت قىلىدۇ مۇقام ۋە ھۆكمەتلەرنى ئوقۇپ  ساما سالىدۇ  ھېكايە  چۆچەك ۋە قىسسە ئېيتىشىدۇ شۇنداقلا  مەھەللىدىكى ياشلار  بالىلار جەم بولۇپ  ياغلىققاپاقنى ئۇزۇن بادىرنىڭ ئۇچىغا بېكىتىپ  مەسچىتنىڭ ئۆگزىسى ياكى مەھەللىدىكى ھەممە كىشى كۆرەلەيدىغان ئېگىزلىككە چىقىپ مەشئەل يېقىپ  بارات كەلدى تۇيدۇڭلارمۇ  قازانغا ياغنى قۇيدۇڭلارمۇ  دەپ باشلىنىدىغان بارات قوشىقى نى يۇقىرى ئاۋازدا ئۆزىگە خاس ئاھاڭى بىلەن توۋلاپ ھەممە كىشىنى بارات كېچىسى نىڭ كىرگەنلىكىدىن خەۋەردار قىلىدۇ بۇنى ۋەششەمسى توۋلاش دەپ ئاتايدۇ ۋەششەمسى توۋلىغانلارغا كىشىلەر ئۆيلىرىدە پىشۇرغان پاشكال  قۇيماقلارنى ھەدىيە قىلىشىدۇ  بارات كېچىسى ئەرۋاھلارنى يوقلاش مۇراسىمى بولۇپ  كونا بارات  يېڭى بارات دەپ ئىككىگە بۆلۈنىدۇ  بۇرۇن ئۆلۈپ كەتكەن ئەجدادلارنىڭ روھىغا سېغىنىش كونا بارات شۇ يىلى ئىچىدە ئۆلگەنلەرنىڭ روھىنى يوقلاش يېڭى بارات دېيىلىدۇ  بارات كېچىسى گەرچە ئىسلام دىنى مۇراسىمى ئويۇنى دەپ قارالسىمۇ  لېكىن ئۇنىڭ مەزمۇنىغا ئەجدادلار روھىغا سېغىنىش تىن ئىبارەت ئىپتىدائىي ئېتىقادنىڭ روھى سىڭگەن 